กลต.จี้บจ.รับซีจีอาเซียน
ก.ล.ต. กระตุ้นบริษัทจดทะเบียนเตรียมพร้อมเปิดเผยข้อมูลระดับอาเซียน
23 เม.ย. 2555

ก.ล.ต. กระตุ้นบริษัทจดทะเบียนเตรียมพร้อมเปิดเผยข้อมูลระดับอาเซียน
นายวรพล โสคติยานุรักษ์ เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า ก.ล.ต. สนับสนุนให้บริษัทจดทะเบียนไทยให้ความสำคัญกับการเปิดเผยข้อมูลในเอกสารและรายงานต่างๆ อย่างครบถ้วนและชัดเจน เพื่อเตรียมพร้อมรับการประเมินการกำกับดูแลกิจการที่ดีของบริษัทจดทะเบียนในระดับภูมิภาค (ASEAN Corporate Governance Scorecard : ASEAN CG Scorecard) 




ในการเตรียมตัวรับการประเมินดังกล่าว ก.ล.ต. ร่วมกับสมาคมส่งเสริมสถาบันกรรมการบริษัทไทย (IOD) ในฐานะที่เป็นผู้เชี่ยวชาญด้านการกำกับดูแลกิจการที่ดี (CG Expert) ของไทย จะจัดสัมมนาเพื่อทำความเข้าใจเกี่ยวกับหลักเกณฑ์การประเมินให้แก่บริษัทจดทะเบียนในช่วงกลางปีนี้
“การดำเนินโครงการ ASEAN CG Scorecard ผู้ประเมินซึ่งได้แก่ผู้เชี่ยวชาญด้านการกำกับดูแลกิจการที่ดี จะใช้ข้อมูลที่บริษัทจดทะเบียนเปิดเผยต่อสาธารณะเป็นแหล่งข้อมูลในการประเมิน เช่น หนังสือนัดประชุมผู้ถือหุ้น รายงานประจำปี เป็นต้น” นายวรพล กล่าว
ทั้งนี้ ถ้าบริษัทจดทะเบียนให้ความสำคัญกับการเปิดเผยข้อมูล ซึ่งหลายเรื่องที่ปฏิบัติอยู่แล้วควรเปิดเผยให้ชัดเจน เพื่อให้ผู้ประเมินมีข้อมูลที่ครบถ้วน ไม่ตกหล่น 
ก.ล.ต. มีความตั้งใจที่จะผลักดันให้บริษัทจดทะเบียนไทยได้คะแนนอยู่ในลำดับต้นๆ เพื่อให้ตลาดทุนไทยเป็นที่ยอมรับของผู้ลงทุนทั่วโลก และหวังว่าเมื่อบริษัทได้รับคำแนะนำจาก IOD แล้ว จะสามารถดำเนินการด้านการกำกับดูแลกิจการได้ดียิ่งขึ้น 
คณะผู้เชี่ยวชาญด้านการกำกับดูแลกิจการที่ดี ประกอบด้วยผู้เชี่ยวชาญจาก 4 ประเทศ คือ สิงคโปร์ มาเลเซีย อินโดนีเซีย และไทย โดยได้รับการแต่งตั้งจากกลุ่ม ก.ล.ต.อาเซียน ให้ทำหน้าที่ประเมินการกำกับดูแลกิจการที่ดีของบริษัทจดทะเบียนของแต่ละประเทศ ตามหลักเกณฑ์ที่พัฒนาขึ้นตามมาตรฐานขององค์การ